Rikunarita-ORG/Wikinium huggingface dataset:
# १९७९

**1979** ग्रेगोरी कैलंडर का एक साधारण वर्ष है।

## घटनाएँ

* 29 जनवरी- भारत के सबसे पहले जंबो ट्रेन. दो इंजन वाली. तमिलनाडु एक्सप्रेस को नयी दिल्ली स्टेशन से झंडी दिखाकर चेन्नई के लिए रवाना किया गया।
* 28 मार्च - अमरीका के इतिहास में हुई सबसे बड़ी परमाणु दुर्घटना में पेंसिलवेनिया के थ्री माइल आएलैंड परमाणु संयंत्र में रेडियो सक्रिय भाफ की लीक हुई।
* ३ जुलाई - कोलकाता में दूसरे हावड़ा पुल के नाम से मशहूर विद्यासागर सेतु का निर्माण शुरु हुआ।
* १५ जुलाई - भारत के प्रधानमंत्री मोरारजी देसाई ने त्यागपत्र दिया।
* 20 अगस्त- प्रधानमंत्री चौधरी चरण सिंह ने अपने पद से इस्तीषफा दिया
* 22 अगस्त- राष्ट्ररपति नीलम संजीव रेड्डी ने लोकसभा भंग की

## जन्म

* ९ जनवरी - उमाश्कृर -
* 7 जनवरी - बिपाशा बसु - हिन्दी फ़िल्मों की एक अभिनेत्री
* 14 फरवरी - वैस्ली मूडी - दक्षिण अफ्रीका के टेनिस खिलाड़ी
* 21 फरवरी - नताली डैची - टेनिस खिलाड़ी
* 28 फरवरी - इवो कार्लोविच - टेनिस खिलाड़ी
* 19 मार्च - इवान लुबिचिच
* 24 मार्च - इमरान हाशमी
* 4 अप्रैल - हीथ लैजर - अंग्रेजी फिल्मों के एक अभिनेता (निधन 2008)
* 23 अप्रैल - याना गुप्ता
* 7 अक्टूबर - युक्ता मुखी
* 11 नवंबर - रैमा सेन
* 3 दिसम्बर - कोनकोना सेन शर्मा - हिन्दी फ़िल्मों की प्रसिद्ध अभिनेत्री
* 28 दिसम्बर - जेम्स ब्लेक - टेनिस खिलाड़ी

## निधन

* २९ अप्रैल - राजा महेन्द्र प्रताप, क्रान्तिकारी, पत्रकार और समाज सुधारक
* 2 अगस्त- करन दीवान, हिंदी चलचित्र अभिनेता, गायक, (दहेज)

## बाहरी कड़ियाँ
# सान मारिनो

| सान मारिनो श्रेष्ठतम गणराज्य Serenissima Repubblica di San Marino |
| --- |
|
ध्वज

सान मारिनो का कुल चिह्न
कुल चिह्न

 |
| **ध्येय वाक्य:**Latin: *Libertas* अंग्रेज़ी:  "Liberty" |
| **राष्ट्रगान:Inno Nazionale della Repubblica* (no words) |
|  |
| राजधानी | सैन मारिनो |
| सबसे बड़ा शहर | Serravalle |
| राजभाषा(एँ) | Italian |
| सरकार | गणतंत्र |
| Independence |
| क्षेत्रफल |
| • कुल | 61 kमी2 (24 वर्ग मील) 190th) |
| • जल क्षेत्र (%) | Negligible |
| जनसंख्या |
| • January 2005 आकलन | 28,117 (212th) |
| GDP (PPP) | 2001 प्राक्कलन |
| • कुल | $904 million (195th) |
| • प्रति व्यक्ति | $34,600 (12th) |
| HDI (2013) | 0.875 अत्युच्च · 26वाँ |
| मुद्रा | यूरो (€) (EUR) |
| समय मंडल | UTC+1 (CET) |
| • ग्रीष्मकालीन (DST) | UTC+2 (CEST) |
| दूरभाष कोड | 378 (0549 from Italy) |
| इंटरनेट TLD | .sm |

**सान मारिनो** (इतालवी: San Marino) यूरोप में स्थित एक देश है। इसे यूरोप का सबसे पुराना गणराज्य माना जाता है। ये दुनिया के सबसे छोटे देशों में से एक है।

## सन्दर्भ

## इन्हें भी देखें
# चीनी गृहयुद्ध

**चीनी गृहयुद्ध** (Chinese Civil War) चीन गणराज्य की नेतृत्व कर रही गुओमिंदांग दल और चीनी साम्यवादी दल के बीच 1945 से 1949 तक चलने वाला संघर्ष था। वास्तव में यह गृहयुद्ध समय-समय पर 1927 से ही जारी रहा, जब गुओमिंदांग के नेता च्यांग काई शेक ने साम्यवादियों को कुचलने के लिए उनके विरुद्ध प्रथम कड़ा अभियान चलाया। इन दोनों के बीच झड़पें 1937 तक चली, जब जापान ने चीन पर आक्रमण करा। इसके बाद 1937–1945 काल में द्वितीय चीन-जापान युद्ध चला और यह दोनों दल जापान से लड़ने के लिए आपसी सहयोग करने लगे। इस काल के अंत भाग में जापान द्वितीय विश्ववयुद्ध में उलझ गया और यह चीन-जापान युद्ध उसी का एक भाग बन गया। इसमें 1945 में जापान की पराजय होने के बाद, गुओमिंदांग-साम्यवादी गृहयुद्ध फिर आरम्भ हो गया और 1949 तक साम्यवादी चीन की मुख्यभूमि पर हावी हो गये जहाँ उन्होंने जनवादी गणतंत्र चीन की स्थापना करी, जबकि गुओमिंदांग ने ताइवान में जा कर गढ़ बना लिया और वहाँ चीनी गणराज्य की नीव रखी। उस समय से इन दोनों की स्थिति लगभग वैसी ही है।

## इन्हें भी देखें

* ताइवान
* चीन-ताइवान सम्बन्ध
* च्यांग काई शेक
* चीन की साम्यवादी क्रांति

## सन्दर्भ
# न्यूज़ीलैण्ड

| न्यूज़ीलैंड New Zealand (अंग्रेज़ी) Aotearoa (माओरी) |
| --- |
|
ध्वज

कुल चिह्न

 |
| **राष्ट्रीय गान: "God Defend New Zealand"
* "God Save the king"
 |
| Location of New Zealand, including outlying islands, its territorial claim in the Antarctic, and Tokelau |
| राजधानी | वेलिंगटन ﻿ / ﻿ |
| सबसे बड़ा शहर | ऑकलैंड |
| राजभाषा(एँ) | * अंग्रेज़ी
* माओरी
* NZ Sign Language
 |
| नृजातीय समूह (2013) | * 74.0% यूरोपीय
* 14.9% माऔरी
* 11.8% एशियाई
* 7.4% प्रशांत क्षेत्रीय
* 1.2% मध्यपूर्वी/दक्षिण अमेरिकी/ अफ्रीकाई
* 1.7% अन्य
 |
| निवासीनाम | न्यूज़ीलैंडर कीवी (अनौपचारिक) |
| सरकार | एकात्मक संसदीय संवैधानिक राजतंत्र |
|  |
| • राजशाही  | चार्ल्स तृतीय |
| • महाराज्यपाल | डेम अलसियॉन सिंथिया किरो |
| • प्रधान मंत्री  | जैसिंडा अर्डर्न |
|  |
| विधानमंडल | संसद (प्रतिनिधि सभा) |
| स्वतंत्रता के चरण from the संयुक्त राजशाही |
|  |
| • उत्तरदायी शासन | 7 मई 1856 |
| • न्यूज़ीलैंड | 26 सितम्बर 1907 |
| • Statute of Westminster adopted  | 25 नवंबर 1947 |
|  |
| क्षेत्रफल |
| • कुल | 268,021 kमी2 (103,483 वर्ग मील) 75वां) |
| • जल क्षेत्र (%) | 1.6 |
| जनसंख्या |
| • जुलाई 2026 आकलन | साँचा:Poptoday (120th) |
| • 2013 जनगणना | 4,242,048 |
| GDP (PPP) | 2018 प्राक्कलन |
| • कुल | $199 billion |
| • प्रति व्यक्ति | $40,266 |
| GDP (सांकेतिक) | 2018 प्राक्कलन |
| • कुल | $206 billion |
| • प्रति व्यक्ति | $41,616 |
| गिनी (2014) | 33.0 मध्यम · 22nd |
| HDI (2017) |  0.917 अत्युच्च · 16th |
| मुद्रा | New Zealand dollar ($) (NZD) |
| समय मंडल | UTC+12 (NZST) |
| • ग्रीष्मकालीन (DST) | UTC+13 (NZDT) |
| दिनांक प्रारूप | dd/mm/yyyy |
| वाहन चलते हैं | left |
| दूरभाष कोड | +64 |
| ISO 3166 कोड | NZ |
| इंटरनेट TLD | .nz |

**न्यूज़ीलैंड** प्रशान्त महासागर में ऑस्ट्रेलिया के पास स्थित देश है। ये दो बड़े द्वीपों से बना है।

**न्यूज़ीलैंड** (माओरी भाषा में: आऔतैआरौआ) दक्षिण पश्चिमि प्रशांत महासागर में दो बड़े द्वीप और अन्य कई छोटे द्वीपों से बना एक देश है।

न्यूज़ीलैंड के ४० लाख लोगों में से लगभग तीस लाख लोग उत्तरी द्वीप में रहते हैं और दस लाख लोग दक्षिणी द्वीप में। यह द्वीप दुनिया के सबसे बडे द्वीपों में गिने जाते हैं। अन्य द्वीपों में बहुत कम लोग रहतें हैं और वे बहुत छोटे हैं। इनमें मुख्य है:

* स्टिवोट द्वीप (दक्षिण द्वीप के दक्षिण में स्थित), तीसरा सबसे बड़ा द्वीप, जनसन्ख्या ४००

## इतिहास

*मुख्य लेख: न्यूजीलैंड का इतिहास'*

## राजनीती

न्यूजीलैंड में सरकार एकात्मक संसदीय संवैधानिक राजतंत्र प्रणाली के अधीन है व् इस देश की सरकार महारानी एलिजाबेथ द्वितीय द्वारा शासित है, लेकिन इस देश में चुनाव होते है व् न्यूजीलैंड को चुनाव के द्वारा अपना प्राइम मिनिस्टर चुनने का अधिकार है.

## भूगोल

दक्षिण पश्चिमी प्रशांत महासागर में स्थित एक खूबसूरत द्वीप देश है, जोकि प्रशांत महासागर में ऑस्ट्रेलिया के पूर्व में स्थित है. इस द्वीप की भौगोलिक स्थिति बेहद लाजवाब है व इसके दक्षिण में नई कैलेडोनिया, टोंगा और फिजी देश स्थित हैं।

न्यूजीलैंड कई द्वीपों के समूह से बना देश है, जिसमें उत्तर और दक्षिण द्वीप सबसे बड़े और सबसे अधिक आबादी वाले द्वीप शामिल है, साथ ही इसके इस द्वीप का वातावरण व सुहावना मौसम विश्व भर के सैलानियों को अपनी और आकर्षित करता है।

## सन्दर्भ

## बाहरी कड़ियाँ

* न्यूजीलैंड से जुड़ी 22 जानकारियां

उद्धरण त्रुटि: "n" नामक समूह के लिए `<ref>` टैग्स हैं मगर कोई संबंधित `<references group="n"/>` टैग नहीं मिला।
# शासक

एक **शासक** जीवन भर या त्याग तक राष्ट्रप्रमुख होता है, और इसलिए एक राजतन्त्र का राज्य प्रमुख होता है। एक राजा राज्य में सर्वोच्च प्राधिकार और शक्ति का प्रयोग कर सकता है, या अन्य लोग राजा की ओर से उस शक्ति का प्रयोग कर सकते हैं। आमतौर पर एक सम्राट या तो व्यक्तिगत रूप से राज्य के सम्प्रभु अधिकारों (जिसे अक्सर *राजसिंहासन* या *राजमुकुट* के रूप में संदर्भित किया जाता है) का प्रयोग करने का वैध अधिकार प्राप्त करता है या राष्ट्र के सम्राट को प्रदान करने के लिए योग्य परिवार या समूह से एक स्थापित प्रक्रिया द्वारा चुना जाता है। वैकल्पिक रूप से, कोई व्यक्ति स्वयं को सम्राट घोषित कर सकता है, जिसे जयघोष, विजय के अधिकार या साधनों के संयोजन के माध्यम से समर्थन और वैधता प्रदान की जा सकती है।

यदि किसी छोटा बच्चा को राजा बनाया जाता है, तो अक्सर एक राज्याधिकारी को तब तक शासन करने के लिए नियुक्त किया जाता है जब तक कि राजा शासन करने के लिए अपेक्षित वयस्क आयु तक नहीं पहुंच जाता। राजाओं की वास्तविक शक्तियां एक राजतंत्र से दूसरे राजतंत्र में तथा विभिन्न युगों में भिन्न-भिन्न होती हैं; एक छोर पर, वे वास्तविक सप्रभुता का प्रयोग करने वाले निरंकुश (संपूर्ण राजतंत्र) हो सकते हैं; दूसरी ओर वे राज्य के औपचारिक प्रमुख हो सकते हैं, जिनके पास बहुत कम या कोई प्रत्यक्ष शक्ति नहीं होती है या केवल आरक्षित शक्तियां होती हैं, तथा वास्तविक प्राधिकार संसद या अन्य निकाय (संवैधानिक राजतंत्र) में निहित होता है।
# चिन शी हुआंग

| चिन शी हुआंग दी 秦始皇帝 |
| --- |
|  |
| चिन राज्य के महाराज |
| शासनावधि | ७ मई २४७ – २२० ईसापूर्व |
| पूर्ववर्ती | महाराज झुआंगशिआंग |
| चीन का सम्राट |
| शासन | २२० ईसापूर्व – १० सितंबर २१० ईसापूर्व |
| उत्तरवर्ती | चिन एर शी |
|  |
| जन्म | ७ फरवरी २६० ईसापूर्व |
| निधन | १० अगस्त २१० ईसापूर्व (५० वर्ष) |
| संतान | Crown Prince Fusu चिन एर शी Prince Gao |
|

| पूरा नाम |
| --- |
| उपनाम: Ying (嬴) कुल नाम: Zhao (趙) प्रदत्त नाम: झेंग (政) |

 |
| घराना | चिन राजवंश |
| पिता | महाराज झुआंगशिआंग |
| माता | Lady Zhao |

**चिन शी हुआंग** जिसे **चिन शी हुआंगदी** ( 秦始皇帝, हिंदी : चीन का प्रथम सम्राट) (जिसका असली नाम यिंग जेंग था )के नाम से भी जाना जाता है, चीन का प्रथम सम्राट था। इसी ने चिन राजवंश की स्थापना कि थी। उसने चीन के बाकि झगड़ते राज्यों को चिन देश के अधीन किया था।

उसने शांग राजवंश और झोऊ राजवंश की पारंपरिक उपाधि  **महाराज**  (王, wáng ) को त्याग कर **सम्राट** (皇帝 huáng dì) को अपनाया जो की उसकी मृत्यु के २००० वर्ष तक चीन के शासकों ने धारण कि।

चिन शी के सेनापतियो ने चू राज्य के दक्षिण में स्थित युएझ़ी काबिले को हराकर हुनान और गुआंगदोंग क्षेत्र को चिन राज्य में सम्मिलित किया। उन्होंने शियोंगनु काबिले से बीजिंग के पश्चिम की भूमि प्राप्त कि। पर इसके उत्तर में शियोंगनु काबिले ने मोदू चानयू के नेतृत्व में एक संघ बनाया चिन राज्य से लड़ने के लिए। चिन शी हुआंग ने अपने मंत्रीली सी के साथ मिलकर चीन के आर्थिक और राजनैतिक स्थिति सुधारने और उसके मानकीकरण के हेतु कई नियम बनाये जिस कारण कई ग्रंथो को जलाया गया और विद्वानों को जिन्दा दफनाया गया। उसने अपनी जनता के लिए विशाल राजमार्गो की प्रणाली स्थापित की और अपनी जनता की सुरक्षा के लिए सभी राज्यों की दीवारों को जोड़कर चीन की महान दीवार बनवाई। उसने खुदके लिए एक नगर के आकार की समाधी बनवाई और उसकी रक्षा के लिए टेराकोटा सेना खड़ी की। अपने अमृत की खोज के निरर्थक प्रयास के बाद २१० ईसापूर्व में उसकी मृत्यु हो गयी, पारे के अत्यधिक सेवन के कारण।
# मातृवंश

उत्तर अफ़्रीका के त्वारेग लोगों का समाज मातृवंशीय है
*अगर आप मातृवंश के बारे में आनुवंशिकी (यानि जॅनॅटिक्स) सम्बन्धी जानकारी ढूंढ रहें हैं तो कृपया मनुष्य मातृवंश समूह का लेख देखिये*
**मातृवंश** पूर्वजों का ब्यौरा देने की उस प्रणाली को कहते हैं जिसमें माता और फिर उसकी स्त्री पूर्वजाओं को देखते हुए वंश खींचा जाए। **मातृवंशीय व्यवस्था** किसी उस सामाजिक प्रणाली को कहते हैं जिसमें कोई व्यक्ति पारिवारिक रूप से अपनी माता और उसके मातृवंश का भाग माना जाता है। आम तौर से मातृवंश व्यवस्था में कुल पुत्रियों के द्वारा चलता है और परिवार का नेतृत्व उस परिवार में पैदा हुई सबसे अधिक उम्र की महिला करती है। ऐसे समाजों में सम्पत्ति और उपाधियाँ भी बेटियों को मिला करती है।

## अन्य भाषाओँ में

'मातृवंशीय' को अंग्रेज़ी में 'मैट्रिलिनियल' (matrilineal) कहते हैं।

चित्र:पय्यन्नूर श्री सुब्रह्ममण्य स्वामी मन्दिरपय्यन्नूर श्री सुब्रह्ममण्य स्वामी मन्दिर
## उदाहरण

भारत में केरल राज्य का नायर नंपूतिरि समुदाय, पोतुवाल समुदाय और मेघालय राज्य का खासी समुदाय पारम्परिक रूप से मातृवंशीय हैं। नंपूतिरि ब्राह्मणों को छोडकर केरल के बाकी ब्राह्मणों का समाज पितृसत्तात्मक है तो पय्यन्नूर का मातृसत्तात्मक है। पोतुवाल के बीच में भी मातृसत्तात्मक व्यवस्था चलती है।[*उद्धरण चाहिए*]

काकादक्षिणी चीन का चिआंग समुदाय भी मातृवंशीय है।

## इन्हें भी देखें

* पितृवंश
* पितृसत्ता
* पितृलोक निवास
* नवजात निवास

## सन्दर्भ
# अल्मोराविद राजवंश

**अल्मोराविद राजवंश** (बर्बर भाषा: ⵉⵎⵔⴰⴱⴹⵏ, इम्ब्रेन) मोरक्को में केंद्रित एक शाही बर्बर मुस्लिम राजवंश था। इन्होंने 11 वीं शताब्दी में एक साम्राज्य की स्थापना की जो पश्चिमी मगरेब और अल-अंडलस तक फैला हुआ था। अब्दल्लाह इब्न यासीन द्वारा स्थापित, अल्मोराविद राजधानी मराकेश शहर था, जो 1062 में स्थापित एक सत्तारूढ़ घर था। राजवंश सहारा के नामांकित बर्बर जनजातियों, लमातुना और गुडाला, द्ररा, नाइजर और क्षेत्र के बीच के क्षेत्र को पार करते हुए, सेनेगल नदियों तक थे।

अल-अंडलस के इबेरियन ईसाई साम्राज्यों के पतन को रोकने में अल्मोराविड्स महत्वपूर्ण थे, जब उन्होंने 1086 में सग्रराजों की लड़ाई में कास्टिलियन और अर्गोनी सेनाओं के गठबंधन को निर्णायक रूप से हराया। इससे उन्हें साम्राज्य को नियंत्रित करने में सक्षम बनाया गया जो 3,000 किलोमीटर (1,900 मील) उत्तर से दक्षिण तक। हालांकि, राजवंश का शासन अपेक्षाकृत अल्पकालिक था। अल्मोराविद अपनी शक्ति की ऊंचाई पर गिर गए- जब वे इब्न तुमार्ट द्वारा शुरू किए गए मसूमुदा के नेतृत्व वाले विद्रोह को रोकने में नाकाम रहे। नतीजतन, उनके अंतिम राजा इशाक इब्न अली को 1147 ईस्वी में मार्रोश में अलमोहाद खलीफा ने मारा था, जिन्होंने उन्हें मोरक्को और अल-अंडलुस में एक शासक राजवंश के रूप में बदल दिया था।

## सन्दर्भ
# शांग राजवंश

चीन के शांग राजवंश का इलाक़ा (पीला रंग)
शांग काल में हड्डियों पर खरोंची गई चीनी चित्रलिपि - इनसे भविष्यवानियाँ की जाती थीं
**शांग राजवंश** (चीनी: 商朝, शांग चाओ; पिनयिन अंग्रेज़ीकरण: Shang dynasty) प्राचीन चीन में लगभग १६०० ईसापूर्व से १०४६ ईसापूर्व तक राज करने वाला एक राजवंश था, जिनका राज्य ह्वांगहो (पीली नदी) की वादी में स्थित था। चीनी स्रोतों के अनुसार यह राजवंश शिया राजवंश के राजकाल के बाद आया और शांग राजवंश के बाद चीन में झोऊ राजवंश सत्ता में आया। चीन के हेनान प्रांत के सुदूर उत्तरी इलाक़े में स्थित यिनशु पुरातत्व स्थल को शांग राजधानी का स्थान माना जाता है। यहाँ ग्याराह शाही मक़बरे मिले हैं और महलों-मंदिरों के खँडहर भी मिले हैं। इनसे हथियार और जानवरों और मानवों की बलि देने के स्थल भी देखे गए हैं। इसके अलावा हज़ारों कांसे, हरिताश्म (जेड), पत्थर, हड्डी और चिकनी मिटटी की वस्तुएँ मिली हैं, जिनकी बारीक़ कारीगिरी को देखकर इस संस्कृति के काफ़ी विकसित होने का पता चलता है।

## चीनी चित्रलिपि में लिखाई

यहाँ कुछ कांसे की वस्तुओं पर लिखाई मिली है। इसके अतिरिक्त यह ज़ाहिर है कि इस स्थान पर हड्डियों और कछुओं के कवचों का प्रयोग भविष्यवानियाँ करने के लिए किया जा रहा था और इनपर चीनी भावचित्रों की सब से पहली ज्ञात लिखाई मिली है। एक लाख से ज़्यादा मिले ऐसे लिखाई के नमूनों से उस समय के विचारों और चिंताओं का पता चलता है, जिससे चीनी सभ्यता के इस प्राचीन पड़ाव की आर्थिक व्यवस्था, राजनीति, धर्म, कला और चिकित्सा से सम्बंधित जानकारी मिलती है। उस समय केवल राजा और उसके लेखकों को ही पढ़ना-लिखना आता था और इन खरोंचों में राजा के दृष्टिकोण से दुनिया देखी जा सकती है। कुछ में युद्धों का ज़िक्र है, कुछ में रानी की गर्भावस्था का और कुछ में राजा के अपने दुखते हुए दांतों का।

## इन्हें भी देखें

* चीन के राजवंश
* शिया राजवंश
* झोऊ राजवंश
* चीनी भावचित्र

## सन्दर्भ
# जियांगनान

जियांगनान का एक गाँव
**जियांगनान** या **जिआंग नान** (चीनी: 江南, अंग्रेज़ी: Jiangnan) चीन का एक भौगोलिक क्षेत्र है जो यांग्त्से नदी के अंतिम भाग में नदी से दक्षिण में पड़ता है। इसमें यांग्त्से नदी की डेल्टा का दक्षिणी हिस्सा भी आता है। इस इलाक़े में अधिकतर लोग वू चीनी भाषाएँ बोलते हैं। हालांकि जियांगनान का इलाक़ा चीनी के कुल क्षेत्रफल का ५% ही है, पिछले १००० वर्षों से यह आर्थिक जीवन में चीन के सबसे विकसित क्षेत्रों में से एक रहा है। पिछले १५ वर्षों में यहाँ मोटर गाड़ियों, इलेक्ट्रोनिक और कपड़े बनाने के कारख़ाने बड़े पैमाने पर खड़े हुए हैं और दुनिया भर में निर्यात किया गया बहुत सा चीनी माल इसी क्षेत्र में बना होता है। भौगोलिक रूप से यह नदी-झरनों का इलाक़ा है और समुद्र के क़रीब है। यहाँ बहुत सी झीलें और दलदली क्षेत्र हैं। यहाँ की हवा नम रहती है और सर्दियों में बारिश का मौसम होता है।

## नाम की उत्पत्ति

चीनी भाषा में यांग्त्से नदी का नाम 'चांग जियांग' है और 'नान' शब्द का अर्थ 'दक्षिण' है। इसलिए 'यांग्त्से से दक्षिण' को 'जियांग नान' बुलाया जाता है।

## इन्हें भी देखें

* यांग्त्से नदी

## सन्दर्भ
# लियाओ नदी

लियाओ नदी मंडल का नक़्शा
**लियाओ नदी** या **लियाओ हे** (辽河, लियाओ हे; Liao River) पूर्वोत्तरी चीन की मुख्य नदी है। इसकी कुल लम्बाई १,३४५ किमी है और चीन के लियाओनिंग प्रांत और लियाओदोंग प्रायद्वीप का नाम इसी नदी पर पड़ा है।

## विवरण

इस नदी की पश्चिमी शाखा शार मोरोन नदी (Xar Moron) और लाओहा नदी (Laoha) नदियों के मिलने से बनती है। आगे चलकर इसका विलय ख़ीन्गन पहाड़ों (Khingan) से उतरने वाली शिन्काई नदी (Xinkai) से होता है। लियाओ की पूर्वी शाखा का नाम दोंग लियाओ नदी (Dong Liao) है और लियाओनिंग प्रांत के मध्य भाग के पहाड़ों से निकलती है। यह दोनों शाखाएँ लियाओनिंग, जीलिन और भीतरी मंगोलिया प्रान्तों के मिलन क्षेत्र में विलय होती हैं और फिर मैदानी इलाक़े से निकलकर बोहाई सागर में बह जाती है। लियाओ नदी में चिआन पर्वतों से उतरने वाली हून हे (Hun He) और ताईज़ी हे (Taizi He) नामक दो उपनदियाँ भी मिलती हैं।

पूर्वोत्तरी चीन के कुछ शेनयांग जैसे महत्वपूर्ण शहर लियाओ नदी के किनारे बसे हुए हैं। कुल मिलकर लियाओ नदी का जलसम्भर क्षेत्र २,३२,२०० वर्ग किमी है।

## इन्हें भी देखें

* बोहाई सागर
* लियाओनिंग
* चिआन पर्वत

## सन्दर्भ
# इतिहासकार

| **इतिहासकार** |
| --- |
|  पेलोपोनियन युद्ध के थ्यूसीडाइड्स के इतिहास की दसवीं शताब्दी की प्रतिलिपि के हिस्से का पुनरुत्पादन। |

**इतिहासकार** वह है जो इतिहास लिखे।एक इतिहासकार एक ऐसा व्यक्ति है जो अतीत के बारे में अध्ययन और लिखता है, और इसे उस पर एक अधिकार के रूप में माना जाता है। [1] इतिहासकार, मानव जाति से संबंधित पिछले घटनाओं की निरंतर, व्यवस्थित कथा और अनुसंधान से चिंतित हैं; साथ ही समय में सभी इतिहास का अध्ययन।

इतिहास कैसे लिखा किया जाता है?

अतीत की जानकारी हम कई तरह से प्राप्त कर सकते हैं। इनमें से एक तरीका अतीत में लिखी गई पुस्तकों को ढूँढ़ना और पढ़ना है। ये पुस्तकें हाथ से लिखी होने के कारण "पाण्डुलिपि" कही जाती हैं। अंग्रेजी में 'पाण्डुलिपि' के लिए प्रयुक्त होने वाला 'मैन्यूस्क्रिप्ट' शब्द लैटिन शब्द 'मेनू' जिसका अर्थ हाथ है, से निकला है। ये पाण्डुलिपियाँ प्रायः ताड़पत्रों अथवा हिमालय क्षेत्र में उगने वाले भूर्ज नामक पेड़ की छाल से विशेष तरीके से तैयार भोजपत्र पर लिखी मिलती हैं।
इसके अतिरिक्त अन्य कई वस्तुएँ अतीत में बनीं और प्रयोग में लाई जाती थीं। ऐसी वस्तुओं का अध्ययन करने वाला व्यक्ति पुरातत्त्वविद् कहलाता है। पुरातत्त्वविद् पत्थर और ईंट से बनी इमारतों के अवशेषों, चित्रों तथा मूर्तियों का अध्ययन करते हैं। वे औज़ारों, हथियारों, बर्तनों, आभूषणों तथा सिक्कों की प्राप्ति के लिए छान-बीन तथा खुदाई भी करते हैं। इनमें से कुछ वस्तुएँ पत्थर, पकी मिट्टी तथा कुछ धातु की बनी हो सकती हैं। ऐसे तत्त्व कठोर तथा जल्दी नष्ट न होने वाले होते हैं।
पुरातत्त्वविद् जानवरों, चिड़ियों तथा मछलियों की हड्डियाँ ढूँढ़ते हैं। इससे उन्हें यह जानने में भी मदद मिलती है कि अतीत में लोग क्या खाते थे। वनस्पतियों के अवशेष बहुत मुश्किल से बच पाते हैं। यदि अन्न के दाने अथवा लकड़ी के टुकड़े जल जाते हैं तो वे जले हुए रूप में बचे रहते हैं।
पाण्डुलिपियों, अभिलेखों तथा पुरातत्त्व से ज्ञात जानकारियों के लिए इतिहासकार प्रायः स्रोत शब्द का प्रयोग करते हैं। इतिहासकार उन्हें कहते हैं जो अतीत का अध्ययन करते हैं। स्रोत के प्राप्त होते ही अतीत के बारे में पढ़ना बहुत रोचक हो जाता है, क्योंकि इन स्रोतों की सहायता से हम धीरे-धीरे अतीत का पुनर्निर्माण करते जाते हैं। अतः इतिहासकार तथा पुरातत्त्वविद् उन जासूसों की तरह हैं जो इन सभी स्रोतों का प्रयोग सुराग के रूप में कर अतीत को जानने का प्रयास करते हैं।

## उदाहरण

*इतिहासकार* मानते हैं कि कोलम्बस से पहले भी कई लोगों ने अमरीका को ढूंढ निकाला था।

## अन्य अर्थ

## संबंधित शब्द

### हिंदी में

इतिहासकार पुराने , प्राचीन समय में हुए घटनाओं कला संगीत सभ्यता एवं मानव जनजाति की विभिन्न गतिविधियों को अपने अनुभव से अपनी पुस्तकों में बताते हैं

### अन्य भारतीय भाषाओं में निकटतम शब्द
# सूझोऊ

चीन का ध्वज
**सूझोऊ** (苏州, Suzhou) जनवादी गणराज्य चीन के पूर्वी भाग में स्थित जिआंगसु प्रांत का एक मुख्य शहर है। यह शंघाई के पड़ौस में यांग्त्से नदी की डेल्टा (नदीमुख) के क्षेत्र में ताइहू झील के किनारे स्थित है। यह चीन की प्रशासन प्रणाली के अनुसार एक उपप्रांतीय शहर (प्रीफ़ेक्चर, दिजी) का दर्जा रखता है। सन् २०१० की जनगणना में इसके पूरे क्षेत्र की आबादी १ करोड़ अनुमानित की गई थी जिनमें से लगभग ४० लाख शहरी इलाक़े में बसे हुए थे।

सूझोऊ की स्थापना ५१४ ईसापूर्व में हुई थी और यह २,५०० साल का इतिहास रखता है। इस शहर की नहरें, पगोडा, पत्थर के पुल और बाग़-बग़ीचे इसे चीन के सबसे बड़े पर्यटक स्थलों में से एक बनाते हैं। चीन के सोंग राजवंश के ज़माने से यह चीन के रेशम कारोबार का भी एक प्रमुख केंद्र रहा है।

## मौसम

औपचारिक रूप से सूझोउ को आर्द्र अर्ध-कटिबन्धीय जलवायु क्षेत्र माना जाता है। गर्मियाँ लम्बी, बहुत गर्म और नम होती हैं। जुलाई में तापमान ३५ °सेंटीग्रेड तक जा सकता है। सर्दियों में साइबेरिया से सर्द हवाएँ तापमान शून्य से नीचे गिरा देती हैं और कभी-कभी बर्फ़ गिर सकती है।

## संस्कृति

सूझोऊ अपनी चीनी नौटंकी, दस्तकारी, चित्रकारी, रेशम और खान-पान के लिए प्रसिद्ध है।

## सूझोऊ से सम्बंधित चीनी कहावतें

*सूझोऊ में पैदा हो, हांगझोऊ में जीयो, गुआंगझोऊ में खाओ, लिऊझोऊ में मरो*
सूझोऊ अपने सुन्दर-सुशील और पढ़े-लिखे नागरिकों के लिए मशहूर था, हंगझोऊ अपने सौंदर्य के लिए, गुआंगझोऊ अपने खाने के लिए और लिऊझोऊ में दफ़नाने के लिए नानमु लकड़ी के ताबूत बनते थे जो शरीर के क्षीण होने की प्रतिक्रिया को धीमा कर देते थे

*ऊपर स्वर्ग, नीचे सूझोऊ और हांगझोऊ*
यानि ऊपर और नीचे स्वर्ग ही स्वर्ग
## इन्हें भी देखें

* जिआंगसू

## सन्दर्भ
# तियानताई

सातवीं से चौदहवीं शताब्दी में युलिन गुफाओं से ली गई कमल सूत्र का एक दृश्य, जिसमें बुद्ध प्रभुतरत्न और शाक्यमुनि रत्नजड़ित स्तूप में बैठे हुए,
**तियानताई** या **तिएन-ताई** (चीनी :天台; पिनयिन : मानक मंदारिन: तियानताई ) महायान बौद्ध धर्म का एक महत्वपूर्ण पूर्वी एशियाई विद्यालय है, जो छठी शताब्दी में चीन में विकसित हुआ। इसकी परंपरा नागार्जुन द्वारा स्थापित मध्यमक दर्शन से गहराई से प्रभावित थी, जिन्हें तियानताई का प्रथम संरक्षक माना जाता है। तियानताई परंपरा का केंद्रीय सिद्धांत *एकायन" है, जो प्रभावशाली* कमल सूत्र *के संदेश पर आधारित है और सभी प्राणियों के अंतिम उद्धार की एकता को रेखांकित करता है। इसके चौथे संरक्षक ' झीई ' ने 538–597 ई॰ में "तियानताई दर्शन" को व्यवस्थित रूप में प्रस्तुत किया और ध्यान, तर्क तथा आचार को समन्वित कर इसे एक संपूर्ण मार्ग बना दिया। झीई के योगदान ने तियानताई को केवल एक दार्शनिक मत नहीं, बल्कि एक समृद्ध साधना परंपरा बना दिया। धर्म और दर्शन के विद्वान ब्रुक ज़िपोरीन के अनुसार, यह भारतीय बौद्ध परंपरा की सबसे प्रारंभिक चीनीकृत पुनर्रचना का प्रयास था। बौद्ध अध्ययन के विशेषज्ञ 'पॉल स्वानसन' का मानना है कि तियानताई परंपरा चीन और जापान दोनों देशों में अत्यंत प्रभावशाली और दीर्घकालीन प्रभाव रखने वाली बौद्ध परंपराओं में से एक बन गई।*

कमल सूत्र पर आधारित होने के कारण तियानताई को कभी-कभी "धर्म पुष्प विद्यालय" (天台法華宗) भी कहा जाता है, जिसका चीनी शीर्षक सूक्ष्म धर्म कमल पुष्प सूत्र है। सुई राजवंश (581–618) के दौरान यह विद्यालय चीनी बौद्ध धर्म दर्शन के प्रमुख केंद्रों में एक हुआ करता था। और कई सम्राटों तथा धनी संरक्षकों के समर्थन से इसकी कई भव्य मंदिर स्थापित कर गई। समय बितने के साथ इसका आकर्षण कम होता गया। लेकिन "तांग काल" में ज़ानरान जैसी महान हस्तियों ने इसे पुनर्जीवित किया। सोंग राजवंश के दौरान तियानताई विद्यालय का बार फिर पुनरुद्धार हुआ। आज भी हांगकांग एवं झेजियांग प्रांतों में इसकी उपस्थिति देखी जाती है। इसमें बौद्ध साधना, ध्यान और दर्शन का समन्वित रूप आज भी संरक्षित है।

## इन्हें भी देखें

* चीनी लोक धर्म
* चीनी बौद्ध धर्म

## संदर्भ
# आमू दरिया

आमू दरिया अफ़ग़ानिस्तान की उत्तरी सीमा के साथ-साथ चलकर फिर उत्तर की तरफ़ अरल सागर में विलीन होती है
**आमू दरिया** (संस्कृत: वक्शु नदी, फ़ारसी: ur आमू दरिया, अरबी: ur‎ जिहोन) मध्य एशिया की एक बड़ी नदी है जो वख़्श और पंज नदियों के संगम से बनती है। इस नदी की कुल लम्बाई २,४०० कीलोमीटर है जिसमें से १,४५० की॰मी॰ की गहराई और बहाव नाव-यातायात चलने योग्य है।

## स्रोत और मार्ग

आमू दरिया पामीर पर्वतमाला में स्थित ज़ोरकुल सरोवर से शुरू होती है। यहाँ पर इसका नाम पामीर नदी है। पामीर नदी थोड़ा दूर चलकर वाख़ान नदी के साथ संगम करती है और इनके विलय से जो नदी बनती है उसका नाम पंज नदी है। पंज नदी अफ़्गानिस्तान की ताजिकिस्तान के साथ की उत्तरी सीमा मानी जाती है। इसी सीमा पर चलते हुए ताजिकिस्तान से दक्षिण की ओर आती हुई वख़्श नदी का पंज नदी में विलय हो जाता है और इस से आगे इस नदी को आमू दरिया कहा जाता है। कुछ दूर चलकर इस आमू दरिया का रुख़ उत्तर की ओर हो जाता है और अंत में जाकर यह कज़ाख़िस्तान और उज़्बेकिस्तान के बीच स्थित अरल सागर में विलीन होती है।

## इन्हें भी देखें

* अरल सागर
* पामीर पर्वतमाला
* पंज नदी

## सन्दर्भ
# झ़ंगझ़ुंग

७७०-७९० ईसवी काल की स्थिति दर्शाने वाले इस नक़्शे में झ़ंगझ़ुंग राज्य का क्षेत्र नामांकित है
**झ़ंगझ़ुंग** (तिब्बती: ཞང་ཞུང་, Zhang Zhung), जिसे **शंगशुंग** (Shang Shung) भी उच्चारित किया जाता है, तिब्बत के पश्चिमी व पश्चिमोत्तरी इलाक़ों में एक प्राचीन संस्कृति और राज्य था। 'झ़ंगझ़ुंग' में बिन्दुयुक्त 'झ़' के उच्चारण पर ध्यान दें क्योंकि यह 'झ' और 'ज़' दोनों से काफ़ी भिन्न है और 'टेलिविझ़न' और 'अझ़दहा' में आने वाले स्वर जैसा है। झ़ंगझ़ुंग संस्कृति कैलाश पर्वत के क्षेत्र पर केन्द्रित थी और इसका बोन धर्म से सम्बन्ध था। अपने चरम पर इसका विस्तार पश्चिमोत्तर में मध्य एशिया के सरमती क्षेत्र और दक्षिण-पश्चिम में पंजाब के जलंधर क्षेत्र से लेकर पूर्व में लगभग पूरे तिब्बत के पठार पर और दक्षिण में आधुनिक नेपाल में स्थित मुस्तांग राज्य तक विस्तृत था। लद्दाख़, बल्तिस्तान, तकलामकान रेगिस्तान और चांगथंग पठार के क्षेत्र सभी इसमें सम्मिलित थे।

झ़ंगझ़ुंग संस्कृति कब उभरी, इसको लेकर विद्वानों में मतभेद है हालाँकि कुछ के अनुसार इसके चिह्न १५०० ई॰पू॰ में चांगथंग में तब नज़र आने लगे जब वह पठार आज की तुलना में कही अधिक अनुकूल वातावरण रखता था। धीरे-धीरे चांगथंग शुष्क होता चला गया और राज्य दक्षिण-पश्चिम में केन्द्रित हो गया। ऐतिहासिक स्रोत कहते हैं कि यह १८ राज्यों का संघ था। झ़ंगझ़ुंग राज्य का अन्त तिब्बती साम्राज्य के संस्थापक सोंगत्सेन गम्पो ने तब किया जब उन्होने इस पर क़ब्ज़ा करके इसे अपने राज्य का हिस्सा बना लिया। सम्भवत: यह ६३४ ईसवीं के आसपास हुआ, हालाँकि इस तिथि पर भी विवाद है।

## इन्हें भी देखें

* तिब्बती साम्राज्य
* बोन धर्म

## सन्दर्भ